pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. ร่วมมือนิคมฯ สินสาคร ยกระดับมาตรฐานแรงงานไทย
วันพุธที่ 25 กันยายน 2562
กสร. ร่วมมือนิคมฯ สินสาคร ยกระดับมาตรฐานแรงงานไทย
กรมสวัสดิการและคุ้มครองแรงงาน ร่วมมือนิคมอุตสาหกรรมสินสาคร จังหวัดสมุทรสาคร ยกระดับสถานประกอบกิจการให้ดําเนินธุรกิจอย่างมีความรับผิดชอบต่อสังคมด้านแรงงาน มุ่งพัฒนาคุณภาพชีวิตแรงงาน พร้อมชูเป็นต้นแบบนิคมอุตสาหกรรมมาตรฐานแรงงานไทย
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) กล่าวว่า กรมสวัสดิการและคุ้มครองแรงงาน มีเป้าหมายในการส่งเสริมและพัฒนาสถานประกอบกิจการให้มีระบบบริหารจัดการแรงงานที่ดีตามมาตรฐานสากลโดยมีมาตรฐานแรงงานไทย (TLS 8001-2010) เป็นเครื่องมือในการดําเนินการ เพื่อให้แรงงานมีคุณภาพชีวิตที่ดี เพิ่มขีดความสามารถในการแข่งขันทางการค้าของผู้ประกอบการ และเป็นการแสดงออกถึงการดําเนินธุรกิจที่มีความรับผิดชอบต่อสังคมด้านแรงงาน ส่งผลให้สินค้าที่ผลิตจากประเทศไทยได้รับความเชื่อมั่นจากคู่ค้าในเวทีการค้าโลก นําไปสู่การขจัดอุปสรรคหรือข้อจํากัดทางการค้าที่เกี่ยวกับสิทธิแรงงานได้อย่างยั่งยืน เพื่อขยายการดําเนินการดังกล่าวไปสู่สถานประกอบกิจการต่าง ๆ อย่างเป็นรูปธรรม กสร. ได้ร่วมกับสํานักงานนิคมอุตสาหกรรมสินสาคร สํานักงานนิคมอุตสาหกรรมสมุทรสาคร จังหวัดสมุทรสาคร ซึ่งเป็นพื้นที่ที่มีกลุ่มอุตสาหกรรมส่งออกและห่วงโซ่การผลิตหนาแน่นสร้างมูลค่าเศรษฐกิจเป็นอันดับต้น ๆ ของประเทศ มีสถานประกอบกิจการและแรงงานทั้งแรงงานไทยและแรงงานข้ามชาติเป็นจํานวนมาก ในการดําเนินโครงการรณรงค์ส่งเสริมให้สถานประกอบกิจการได้ตระหนักถึงการดําเนินธุรกิจอย่างมีความรับผิดชอบต่อสังคมด้านแรงงานและเผยแพร่เชิญชวนให้จัดทํามาตรฐานแรงงานไทย ตั้งแต่เดือนมีนาคม 2562 เป็นต้นมา ผลจากการดําเนินโครงการดังกล่าว มีสถานประกอบกิจการสมาชิกนิคมฯ จัดทํามาตรฐานแรงงานไทยแล้ว จํานวนทั้งสิ้น 55 แห่ง ได้รับการรับรอง 3 แห่ง ประกาศแสดงตนเอง (Self-declaration) 52 แห่ง จากสถานประกอบกิจการของทั้งสองนิคมฯ เข้าร่วมกิจกรรม จํานวน 128 แห่ง ทั้งนี้สถานประกอบกิจการที่ได้รับการรับรองมาตรฐานแรงงานไทยตั้งแต่ระดับพื้นฐานขึ้นไป สามารถต่อยอดโดยการขอใช้ตราสัญลักษณ์ Thailand Trust Mark (T-Mark)
ซึ่งเป็นตราสัญลักษณ์ที่รับรองคุณภาพการผลิตที่คํานึงถึงสิทธิแรงงาน สิ่งแวดล้อม และตัวของผลิตภัณฑ์ จากกรมส่งเสริมการค้าระหว่างประเทศ กระทรวงพาณิชย์ได้อีกด้วย ซึ่งจะช่วยเสริมสร้างให้สถานประกอบกิจการมีศักยภาพในการแข่งขันในเวทีการค้าระหว่างประเทศได้อย่างมั่นคง
อธิบดีกสร. กล่าวต่อไปว่า ในปีงบประมาณ 2563 กสร. พร้อมด้วยหน่วยงานภาคีเครือข่ายจะร่วมกันพัฒนาศักยภาพและยกระดับการจัดทํามาตรฐานแรงงานไทยในนิคมฯอย่างต่อเนื่อง ซึ่งจะทําให้สถานประกอบกิจการที่เข้าร่วมกิจกรรมสามารถขอการรับรองมาตรฐานแรงงานไทยได้เพิ่มมากขึ้น และสามารถเป็นต้นแบบให้กับนิคมอุตสาหกรรมอื่น ใช้เป็นแนวทางในการพัฒนาเพื่อเป็นนิคมอุตสาหกรรมมาตรฐานแรงงานไทยต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ ส่งมอบคูปองลดหย่อนภาษียางล้อ ช็อปช่วยชาติ เชื่อมโยงผู้ผลิต - ผู้ใช้ยาง
วันพุธที่ 19 ธันวาคม 2561
กระทรวงเกษตรฯ ส่งมอบคูปองลดหย่อนภาษียางล้อ ช็อปช่วยชาติ เชื่อมโยงผู้ผลิต - ผู้ใช้ยาง
กระทรวงเกษตรฯ ส่งมอบคูปองลดหย่อนภาษียางล้อ ช็อปช่วยชาติ เชื่อมโยงผู้ผลิต - ผู้ใช้ยาง หนุนใช้ยางในประเทศเพิ่มสูงขึ้น
นายกฤษฎา บุญราช รัฐมนตรีว่าการกระทรวงเกษตรและสหกรณ์ แถลงข่าว “โครงการช็อปยางล้อช่วยชาติ” พร้อมด้วย นายเยี่ยม ถาวโรฤทธิ์ รักษาการผู้ว่าการการยางแห่งประเทศไทย และนายณกรณ์ ตรรกวิรพัทรองผู้ว่าการการยางแห่งประเทศไทยณ การยางแห่งประเทศไทย ว่า ภายหลังจากที่มติคณะรัฐมนตรีเห็นชอบมาตรการ ช็อป ช่วย ชาติ เพื่อเป็นการกระตุ้นเศรษฐกิจ โดยสินค้าที่เข้าร่วมในปีนี้ มี 3 ประเภท ได้แก่ หนังสือ สินค้าโอทอป และยางรถยนต์ที่ผลิตในประเทศไทย ซึ่งประชาชนที่ซื้อสินค้าดังกล่าวสามารถนํารายจ่ายมาหักลดหย่อนภาษีได้สูงสุด 15,000 บาท โดยเฉพาะอย่างยิ่ง ยางรถยนต์ ซึ่งจะต้องมีใบกํากับภาษีแบบเต็มรูปแบบ และคูปองที่ กยท. ออกให้ไว้เป็นหลักฐาน เพื่อใช้หักลดหย่อนภาษีในปีที่ซื้อ หากซื้อช่วงปีไหนก็หักลดหย่อนภาษีในปีนั้น โดยเริ่มช็อปสินค้าได้ตั้งแต่วันที่ 15 ธันวาคม 2561 จนถึง 16 มกราคม 2562 รวมระยะเวลา 1 เดือน ซึ่งขณะนี้ โครงการช็อปยางล้อช่วยชาติ ได้รับความร่วมมืออย่างดีจากภาครัฐ ทั้งกระทรวงเกษตรและสหกรณ์กรมสรรพากร กระทรวงการคลัง ได้ผลักดันนโยบายให้เกิดขึ้นอย่างเป็นรูปธรรม ส่งเสริมให้ภาคสถาบันเกษตรกรชาวสวนยางมีการผลิตวัตถุดิบให้ได้คุณภาพมาตรฐาน ในส่วนภาคเอกชนซึ่งเป็นบริษัทผู้ประกอบการยางล้อ และตัวแทนจําหน่ายที่ให้การสนับสนุน รวมถึงภาคประชาชน ในฐานะผู้บริโภคที่ใช้ยางล้อ ก็จะได้สินค้าดีมีคุณภาพ และเป็นการช่วยเหลือเกษตรกรอีกด้วย
“มาตรการดังกล่าว ได้รับความสนใจจากผู้ประกอบการยางล้อในการเข้าร่วมโครงการ โดยขณะนี้มี 5 บริษัท ได้แก่ บริษัท IRC บริษัทMaxxisบริษัท N.D Rubber บริษัทดีสโตน และบริษัทโอตานิที่รับซื้อวัตถุดิบยางจาก กยท.เพื่อนําไปผลิตล้อยาง ซึ่งมาตรการดังกล่าวนอกจากจะกระตุ้นเศรษฐกิจในภาพรวมแล้ว ยังเป็นการสนับสนุนให้มีการใช้ยางพาราในประเทศให้เพิ่มสูงขึ้นตามนโยบายรัฐบาล อีกทั้งจะส่งผลดีต่อความเชื่อมั่นของผู้บริโภคที่มีต่อสินค้าที่ผลิตในประเทศไทยด้วยเช่นกัน อย่างไรก็ตาม ภายหลังโครงการนี้สิ้นสุดลง กระทรวงเกษตรฯ ก็จะมีมาตรการอื่น ๆ เข้ามาช่วยส่งเสริมให้เกิดการซื้อขายยางภายในประเทศอย่างต่อเนื่อง เพื่อผลักดันให้ราคายางพาราเพิ่มสูงขึ้น”นายกฤษฎา กล่าว
นายเยี่ยม ถาวโรฤทธิ์ รักษาการผู้ว่าการการยางแห่งประเทศไทย กล่าวเพิ่มเติมว่า สําหรับคูปองลดหย่อนภาษีที่จัดสรรให้กับบริษัทผู้ผลิตยางล้อ ได้แบ่งออกเป็น 2 ประเภทคือ คูปองสําหรับยางล้อรถยนต์ ประเภท 4 ล้อ ได้รับคูปองจํานวน 100 ใบ ต่อการซื้อวัตถุดิบ 1 ตัน และคูปองสําหรับยางล้อรถจักรยานยนต์หรือรถจักรยาน ประเภทรถ 2 ล้อ ได้รับคูปองจํานวน 500 ใบ ต่อการซื้อวัตถุดิบ 1 ตัน ทั้งนี้ นอกจากจาก 5 บริษัทดังกล่าว ยังมีบริษัทผู้ผลิตยางล้อในประเทศไทย ที่ให้ความสนใจเข้าร่วมโครงการเพื่อซื้อยางช่วยชาติ โดยสามารถนําใบเสร็จ หรือเอกสารสัญญาซื้อยางจากคู่สัญญา ซึ่งเป็นสถาบันเกษตรกรชาวสวนยางที่ขึ้นทะเบียนไว้กับ กยท. มาแสดงต่อ กยท.เพื่อรับคูปอง และนําคูปองไปกระจายต่อบริษัทหรือร้านค้าที่จําหน่ายยางได้ โดยทุกส่วนงานจะช่วยกันประชาสัมพันธ์ให้ประชาชนทราบว่ามีร้านค้าใดเข้าร่วมโครงการดังกล่าว เพื่อกระตุ้นการใช้ยางภายในประเทศเพิ่มสูงขึ้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีร่วมพิธีมหามงคลบำเพ็ญพระราชกุศล และเจริญพระพุทธมนต์ถวายพระพรชัยมงคล
วันอาทิตย์ที่ 27 พฤษภาคม 2561
นายกรัฐมนตรีร่วมพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
นรม.ร่วมพิธีมหามงคลบําเพ็ญพระราชกุศลอุทิศถวายพระบาทสมเด็จพระปกเกล้าเจ้าอยู่หัว พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
วันนี้ (25 พฤษภาคม 2561) เวลา 18.00 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วยรศ.นราพร จันทร์โอชา ภริยา และคณะรัฐมนตรีร่วมพิธีมหามงคลบําเพ็ญพระราชกุศลอุทิศถวายพระบาทสมเด็จพระปกเกล้าเจ้าอยู่หัว พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
ในการนี้ สมเด็จพระเจ้าอยู่หัว ทรงพระกรุณาโปรดเกล้าฯ ให้ พลเอก สุรยุทธ์ จุลานนท์ องคมนตรี เป็นผู้แทนพระองค์ โดยสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จมาเป็นประธานฝ่ายสงฆ์ และมีพระสงฆ์ร่วมเจริญพระพุทธมนต์ จํานวน 199 รูป พร้อมกันนี้ ทรงพระกรุณาโปรดเกล้าฯ ให้ พลอากาศเอก เกษม อยู่สุข อัญเชิญพระพุทธกําเนิดกาสาวพัตร์ พระพุทธรูปสําคัญมาประดิษฐานเป็นพระประธานในพิธี
----------------------------------------------------
รัฐบาลไทย-ข่าวทำเนียบรัฐบาล-“มุมมองของรองนายกฯ ประจิน” ผ่านรายการ สื่ออยากรู้ รัฐบาลอยากเล่า
วันพฤหัสบดีที่ 10 พฤษภาคม 2561
“มุมมองของรองนายกฯ ประจิน” ผ่านรายการ สื่ออยากรู้ รัฐบาลอยากเล่า
“มุมมองของรองนายกฯ ประจิน” ผ่านรายการ สื่ออยากรู้ รัฐบาลอยากเล่า
ในวันพฤหัสบดีที่ 10 พฤษภาคม 2561 ระหว่างเวลา 13.00-14.30 น.
ณ อาคารภักดีบดินทร์ ทําเนียบรัฐบาล
พลอากาศเอก ประจิน จั่นตอง รองนายกรัฐมนตรี
พร้อมด้วยนายธรรมยศ ศรีช่วย ปลัดกระทรวงพลังงาน
นางสาวอัจฉรินทร์ พัฒนาพันธ์ชัย ปลัดกระทรวงดิจิตอลเพื่อเศรษฐกิจและสังคม
นายธวัชชัย ไทยเขียว รองปลัดกระทรวงยุติธรรม
และนางวัฒนาพร ระงับทุกข์ รองปลัดกระทรวงศึกษาธิการ
ร่วมรายการ สื่ออยากรู้ รัฐบาลอยากเล่า “มุมมองของรองนายกฯ ประจิน”
เพื่อร่วมแลกเปลี่ยนความคิดเห็นและชี้แจงในประเด็นต่าง ๆ ที่สื่อมวลชนสนใจ
ถ่ายทอดสดทางเฟซบุ๊กไทยคู่ฟ้า และ NBT 2 HD
พลอากาศเอก ประจิน จั่นตอง รองนายกรัฐมนตรี
ได้กล่าวถึงหลักการทํางานโดยเน้นในเรื่องการอํานวยความยุติธรรม ลดความเหลื่อมล้ํา
ขจัดความทุกข์ยาก สร้างประชาสามัคคี และส่งเสริมคนดีสู่สังคม
สําหรับในส่วนของกระทรวงยุติธรรมได้ดําเนินแนวทางการขับเคลื่อนภารกิจที่สําคัญ ประกอบด้วย
1. การให้ความช่วยเหลือประชาชนจากการถูกเอาเปรียบ หลอกลวงจากกลุ่มนายทุน
เกี่ยวกับการทํานิติกรรม หรือสัญญาที่ไม่เป็นธรรม และแก้ไขปัญหาความยากจนตามต้นแบบกาฬสินธุ์โมเดล หนองบัวลําภูโมเดล และชัยภูมิโมเดล
2. การป้องกันและปราบปรามยาเสพติด โดยการสกัดกั้นการแพร่ระบาดของยาเสพติด การส่งเสริม
ความร่วมมือกับต่างประเทศ อาทิ ปฏิบัติการสามเหลี่ยมทองคํา ภายใต้แผนปฏิบัติการแม่น้ําโขงปลอดภัย
3. การบําบัดรักษาผู้ติดยาเสพติด รวมทั้งการสร้างภูมิคุ้มกันให้กับกลุ่มเสี่ยงที่อาจเข้าไปมีส่วนเกี่ยวข้องกับ
ยาเสพติดรวมทั้งกลุ่มเยาวชนในสถานศึกษา
โอกาสนี้ นายธวัชชัย ไทยเขียว รองปลัดกระทรวงยุติธรรม
ได้กล่าวถึงการดําเนินงานตามนโยบายของกระทรวงยุติธรรม
ที่มุ่งอํานวยความยุติธรรม ลดความเหลื่อมล้ํา และขจัดความทุกข์ยากให้กับประชาชน
รวมทั้งการแก้ไขปัญหาของผู้มีรายได้น้อยที่ไม่สามารถเข้าถึงการอํานวยความยุติธรรม
โดยการจัดตั้งกองทุนยุติธรรมให้เป็นนิติบุคคลสําหรับช่วยเหลือผู้มีรายได้น้อยให้ได้รับโอกาส
สามารถเข้าถึงความเป็นธรรม เพื่อเป็นแหล่งเงินทุนช่วยเหลือประชาชนในการดําเนินคดี
เช่น ค่าใช้จ่ายในการปล่อยตัวชั่วคราว ค่าจ้างทนายความ ค่าพาหนะ
ค่าที่พัก ค่าฤชาธรรมเนียมในทุกประเภทคดี
นอกจากนี้ ได้ร่วมกับกรมการปกครอง กระทรวงมหาดไทย
จัดโครงการฝึกอบรมหลักสูตรกํานัน ผู้ใหญ่บ้านเพื่อเสริมสร้างความรู้ ความเข้าใจ เกี่ยวกับบทบาท หน้าที่
ในด้านการอํานวยความยุติธรรมและนําความรู้ที่ได้รับไปบริหารจัดการเกี่ยวกับการให้บริการประชาชนในพื้นที่
เพื่อให้ประชาชนทุกคนได้รับความเป็นธรรม ผ่านกลไกผู้นําชุมชนได้อย่างทั่วถึง เท่าเทียม และเสมอภาค
รวมทั้งการจัดตั้งศูนย์ยุติธรรมชุมชนทั่วประเทศ ซึ่งจะนําไปสู่การสร้างความเป็นธรรมลดความเหลื่อมล้ําในสังคมได้อย่างมีประสิทธิภาพมากขึ้น
รัฐบาลไทย-ข่าวทำเนียบรัฐบาล-หากหาหน้ากากอนามัยไม่ได้ ควรใช้หน้ากากผ้าแบบไหนเหมาะสมที่สุด ??
วันจันทร์ที่ 25 พฤษภาคม 2563
หากหาหน้ากากอนามัยไม่ได้ ควรใช้หน้ากากผ้าแบบไหนเหมาะสมที่สุด ??
หากหาหน้ากากอนามัยไม่ได้ควรใช้หน้ากากผ้าแบบไหน
Q : หากหาหน้ากากอนามัยไม่ได้ ควรใช้หน้ากากผ้าแบบไหนเหมาะสมที่สุด ??
A : หน้ากากผ้าที่สมควรใช้ ไม่ควรเป็นผ้าฝ้ายหรือผ้าที่มีลักษณะบาง อาจจะใช้ผ้าพิเศษ เช่น ผ้าที่เคลือบเทปลอน เพื่อป้องกันเวลา ไอ จาม ทั้งนี้หากใช้ไม่ถูกวิธีก็อาจเพิ่มความเสี่ยง ดังนั้นการใส่หน้ากากต้องล้างมือก่อนใส่ และเมื่อใส่แล้วต้องไม่ไปจับหน้ากาก
รัฐบาลไทย-ข่าวทำเนียบรัฐบาล-ปลัดแรงงาน ชงแผนเตรียมคนเข้าสู่ศตวรรษที่ 21 เตรียมนำเข้า กก.ยุทธศาสตร์ชาติ
วันอังคารที่ 23 พฤษภาคม 2560
ปลัดแรงงาน ชงแผนเตรียมคนเข้าสู่ศตวรรษที่ 21 เตรียมนําเข้า กก.ยุทธศาสตร์ชาติ
ปลัดกระทรวงแรงงาน นําเสนอแผนพัฒนาและสร้างคน เตรียมเข้าสู่ศตวรรษที่ 21 รองฯวิษณุเตรียมนําเข้า คกก.ยุทศาสตร์ชาติ พร้อมย้ําพัฒนาคนต้องควบคู่การสร้างวินัย ธรรมาภิบาลและป้องกันการทุจริตคอรัปชั่น
หม่อมหลวงปุณฑริก สมิติ ปลัดกระทรวงแรงงานเข้าร่วมประชุมเพื่อนําเสนอผลการประชุมกลุ่มในหลักสูตรการบริหารราชการแผ่นดินในเชิงยุทธศาสตร์ (สําหรับปลัดกระทรวงแรงงาน อธิบดี)ป.ย.ป.1เมื่อวันที่ 22 พฤษภาคม 2560 ณ ห้องประชุมกมลทิพย์ โรงแรมเดอะสุโกศล โดยมีนายวิษณุ เครืองามรองนายกรัฐมนตรี เป็นประธาน กระทรวงแรงงานได้นําเสนอประเด็นการพัฒนาและเตรียมคนสู่ศตวรรษที่21 ได้แก่ แนวทางผลิตกําลังคนภาคอาชีวศึกษาและอุดมศึกษาให้มีคุณภาพได้มาตรฐานสากล รองรับอุตสาหกรรม4.0ด้วยกลไกประชารัฐ การเพิ่มประสิทธิภาพตลาดแรงงานและฐานข้อมูล โดยออก พ.ร.บ.ส่งเสริมการมีงานทําแห่งชาติ
นายวิษณุ เครืองาม รองนายกรัฐมนตรีกล่าวว่า “สิ่งที่นําเสนอดังกล่าวจะนําเข้าคณะกรรมการยุทธศาสตร์ชาติ ซึ่งจะประกาศใช้ประมาณเดือนกันยายน 2560 โดยจะรวบรวมประเด็นต่างๆไปจัดทําเป็นยุทธศาสตร์ชาติ 20 ปี ซึ่งจะบังคับใช้กับหน่วยงานและองค์กรต่างๆในประเทศไทย รวมถึง คณะรัฐมนตรี ศาลและองค์กรอิสระ ส่วนเรื่องการพัฒนาศักยภาพของคนขอให้พิจารณาเรื่องการเสริมสร้างวินัยของคนในชาติให้มี ธรรมาภิบาล และป้องกันการทุจริตคอร์รัปชั่นด้วย”
ทั้งนี้รองนายกรัฐมนตรีได้มอบนโยบาย เพื่อนําไปสู่การขับเคลื่อนยุทธศาสตร์ชาติสู่การปฏิรูปประเทศ โดยกล่าวว่า “ผลการประชุม ป.ย.ป. 1 ในครั้งนี้ได้นําเสนอประเด็นที่สอดคล้องกับยุทธศาสตร์ด้านที่ 2 คือ เรื่องการพัฒนากําลังคน และการเตรียมคนไปสู่อนาคต ซึ่งการศึกษาจะเป็นปัจจัยสําคัญในการสร้างและพัฒนาคน รวมทั้งต้องให้ความสําคัญกับการเพิ่มทักษะทางด้านคอมพิวเตอร์ การสื่อสาร และการรักษาวินัย เพื่อผลักดันการพัฒนาศักยภาพของคนในประเทศ และยุทธศาสตร์ด้านที่ 6 คือ การบริหารจัดการภาครัฐ ซึ่งจะต้องนํามาขยายการดําเนินงานให้เป็นรูปธรรมและนําไปสู่การปฏิบัติ นอกจากนี้รัฐบาลได้ให้ความสําคัญกับการปฏิรูป การวางยุทธศาสตร์ และการสร้างความสามัคคีปรองดอง ซึ่งถือเป็นภารกิจหลักที่รัฐบาลต้องให้ความสําคัญ โดยเฉพาะอย่างยิ่งการวางยุทธศาสตร์ชาติ”
+++++++++++++++++
กองเผยแพร่และประชาสัมพันธ์ /23 พฤษภาคม 2560 / ปัทรินทร์ นีระพล – ข่าว
รัฐบาลไทย-ข่าวทำเนียบรัฐบาล-พม. ชี้แจงกรณีเตรียมปิดบ้านเด็กบุญทอง ที่จังหวัดเชียงใหม่
วันพฤหัสบดีที่ 21 พฤศจิกายน 2562
พม. ชี้แจงกรณีเตรียมปิดบ้านเด็กบุญทอง ที่จังหวัดเชียงใหม่
พม. ชี้แจงกรณีเตรียมปิดบ้านเด็กบุญทอง ที่จังหวัดเชียงใหม่
วันนี้ (21 พ.ย. 62) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีสื่อสังคมออนไลน์มีการแชร์เรื่องราว บ้านเด็กบุญทอง อําเภอแม่ริม จังหวัดเชียงใหม่ จะโดนปิด ถ้าภายใน 30 วัน ไม่ยื่นเอกสารทั้งหมด เด็กๆ จะถูกส่งไปศึกษาสงเคราะห์เชียงใหม่ นั้น สํานักงานพัฒนาสังคมและความมั่นคงของมนุษย์จังหวัดเชียงใหม่ และบ้านพักเด็กและครอบครัวจังหวัดเชียงใหม่ ได้ลงพื้นที่ตรวจสอบข้อเท็จจริง พบว่า เมื่อวันที่ 13 สิงหาคม 2562 สํานักงานพัฒนาสังคมและความมั่นคงของมนุษย์จังหวัดเชียงใหม่ ได้รับแจ้งจากมูลนิธิเพื่อความเข้าใจเด็ก (FOCUS) ว่ามีพลเมืองดีแจ้งข้อมูลว่ามูลนิธิบ้านบุญทอง ตั้งอยู่ที่ตําบลห้วยทราย อําเภอแม่ริม จังหวัดเชียงใหม่ มีลักษณะเป็นสถานสงเคราะห์ ได้ให้การดูแลเด็กชายหญิง อายุระหว่าง 4 – 14 ปี จํานวน 31 คน ซึ่งพลเมืองดีพบว่าเด็กที่อยู่ในความอุปการะของบ้านเด็กบุญทอง มีรอยแผลหรือตุ่มคันตามร่างกาย และสงสัยว่าเด็กได้รับการดูแลไม่เหมาะสม ทั้งนี้ สํานักงานพัฒนาสังคมและความมั่นคงของมนุษย์จังหวัดเชียงใหม่ จึงได้ลงพื้นที่ตรวจสอบข้อเท็จจริงจากโรงเรียนบ้านป่าติ้ว อําเภอแม่ริม จังหวัดเชียงใหม่และขอหลักฐานประกอบในกรณีที่มูลนิธิบ้านบุญทอง ดูแลเด็กไม่เหมาะสม
นายปรเมธี กล่าวต่อไปว่า เมื่อวันที่ 18 พฤศจิกายน 2562 สํานักงานพัฒนาสังคมและความมั่นคงของมนุษย์จังหวัดเชียงใหม่ พร้อมด้วย เจ้าหน้าที่องค์การบริหารส่วนตําบลห้วยทราย อําเภอแม่ริม จังหวัดเชียงใหม่ ได้ลงพื้นที่มูลนิธิบ้านบุญทอง พร้อมยื่นหนังสือให้เร่งดําเนินการยื่นคําขอรับใบอนุญาตจัดตั้งสถานสงเคราะห์ เนื่องจากได้เลยกําหนดระยะเวลายื่นเอกสารเพิ่มเติม เป็นระยะเวลา 1 ปี โดยให้ดําเนินการภายใน 30 วัน โดยมูลนิธิบ้านบุญทองได้อุปการะเด็กหญิง จํานวน 28 คน โดยปัญหาที่พบคือ การก่อสร้างอาคารสถานสงเคราะห์ที่ยังไม่แล้วเสร็จ และบุคลากรไม่เพียงพอต่อการดูแลเด็ก จากนั้นวันที่ 19 พฤศจิกายน 2562 สํานักงานพัฒนาสังคมและความมั่นคงของมนุษย์จังหวัดเชียงใหม่ พร้อมด้วยคณะกรรมการชมรมสถานสงเคราะห์เด็กเอกชนจังหวัดเชียงใหม่ เจ้าหน้าที่องค์การบริหารส่วนตําบลห้วยทราย อําเภอแม่ริม จังหวัดเชียงใหม่ ทนายความตัวแทนมูลนิธิบ้านบุญทอง ได้เข้าชี้แจง แนะนํา ให้บ้านบุญทอง ดําเนินการดังนี้ 1.รวบรวมเอกสารหลักฐานเพื่อขอรับใบอนุญาตจัดตั้งสถานสงเคราะห์ ภายใน 30 วัน และ 2. ย้ายเด็กไปยังสถานสงเคราะห์เด็กเอกชนที่ดําเนินการขออนุญาตจัดตั้งแล้วในเขตอําเภอแม่ริม จังหวัดเชียงใหม่
รัฐบาลไทย-ข่าวทำเนียบรัฐบาล-ความพร้อมของมาตรการส่งเสริมการท่องเที่ยวในประเทศ “ชิมช้อปใช้”
วันอังคารที่ 17 กันยายน 2562
ความพร้อมของมาตรการส่งเสริมการท่องเที่ยวในประเทศ “ชิมช้อปใช้”
รมว.คลัง ให้ความมั่นใจ มาตรการ “ชิมช้อปใช้” พร้อม เชิญชวนคนไทยออกมาเที่ยวเมืองไทย ร่วมกันชิม ช้อป ใช้ เพื่อเสริมสร้างความเข้มแข็งของเศรษฐกิจไทย
นายอุตตม สาวนายน รัฐมนตรีว่าการกระทรวงการคลัง แถลงข่าวความพร้อมของมาตรการส่งเสริมการท่องเที่ยวในประเทศ “ชิมช้อปใช้” โดยระบุว่า ในขณะนี้ ระบบงานและแอปพลิเคชันต่าง ๆ มีความพร้อมแล้ว สําหรับรองรับการเปิดรับลงทะเบียนประชาชน ที่จะเริ่มตั้งแต่วันที่ 23 กันยายน 2562 ผ่าน www.ชิมช้อปใช้.com และการเดินทางท่องเที่ยวพร้อมจับจ่ายใช้สอยที่จะเริ่มตั้งแต่วันที่ 27 กันยายน 2562 ถึงวันที่ 30 พฤศจิกายน 2562 โดยภายในงานแถลงข่าวยังได้มีการสาธิตวิธีการลงทะเบียนและการเปิดใช้งานแอปพลิเคชัน ทั้ง “เป๋าตัง” ของประชาชน และ “ถุงเงิน” ของผู้ประกอบการร้านค้า เพื่อให้ความมั่นใจว่าการสมัคร การลงทะเบียน และการใช้สิทธิต่าง ๆ ไม่ได้ยากอย่างที่คิด มีขั้นตอนเพียงไม่กี่ขั้นตอน และใช้เวลาเพียงสั้น ๆ แบบที่เรียกว่า “สมัครง่ายๆ... ใช้จ่ายสบายกระเป๋า”
รัฐมนตรีว่าการกระทรวงการคลัง ยังกล่าวอีกว่า กระทรวงการคลังได้มีการปรับหลักเกณฑ์ของมาตรการ “ชิมช้อปใช้” ให้ตอบโจทย์ผู้เข้าร่วมมาตรการฯ มากขึ้น เรื่องแรก คือ “ระยะเวลาการใช้สิทธิ” โดยการใช้จ่ายวงเงิน 1,000 บาท สามารถเริ่มใช้สิทธิภายใน 14 วัน โดยหากมีการเริ่มใช้สิทธิแล้ว จะสามารถใช้วงเงิน 1,000 บาทนั้น ต่อไปได้จนถึงวันที่ 30 พฤศจิกายน 2562 และเรื่องที่ 2 คือ “ประเภทการใช้จ่าย” โดยขอบเขตการใช้งาน g-wallet ช่องที่ 2 จะครอบคลุมถึงค่าอาหารและเครื่องดื่ม ค่าที่พักรวมถึงบริการตามปกติของที่พักนั้น ค่าซื้อสินค้าท้องถิ่น ค่าซื้อสินค้าและบริการจากร้านธงฟ้าประชารัฐ และค่าบริการที่เกี่ยวเนื่องกับการท่องเที่ยวในท้องถิ่นนั้นอีกหลายประเภท เช่น สปา รถเช่า บริการนําเที่ยวในพื้นที่ เป็นต้น
ในส่วนของผู้ประกอบการร้านค้าที่มาลงทะเบียนเข้าร่วมมาตรการขณะนี้มีแล้วกว่า 135,000 ร้านค้าทั่วประเทศ ประกอบด้วย ผู้ประกอบการรายใหม่กว่า 55,000 ร้านค้า และผู้ประกอบการรายเดิมที่มีการให้บริการผ่านแอปพลิเคชัน “ถุงเงิน” อีกกว่า 80,000 ร้านค้า ซึ่งมั่นใจว่าจะเพียงพอต่อการจับจ่ายใช้สอยของประชาชนแน่นอน โดยผู้ประกอบการที่สนใจเข้าร่วมโครงการ ยังสามารถสมัครได้จนถึงวันที่ 20 กันยายน 2562 นี้ อย่างไรก็ตาม กระทรวงการคลังอยู่ระหว่างพิจารณาขยายวันรับสมัครออกไปเพื่อให้ร้านค้าเข้าร่วมได้มากที่สุด ทั้งนี้ รัฐมนตรีว่าการกระทรวงการคลัง ได้ยืนยันอีกครั้งหนึ่งว่า การลงทะเบียนเข้าร่วมเป็นร้านค้าตามมาตรการ “ชิมช้อปใช้” นี้ ไม่เกี่ยวข้องกับการเรียกเก็บภาษีแต่อย่างใด วัตถุประสงค์ของมาตรการนี้เพื่อส่งเสริมการท่องเที่ยว สนับสนุนการจับจ่ายใช้สอย เพื่อให้ร้านค้ามีลูกค้าเพิ่มขึ้นและมีทุนหมุนเวียนในการประกอบกิจการมากขึ้น ซึ่งเป็นประโยชน์ต่อไปในระยะยาว จึงขอให้ผู้เข้าร่วมมาตรการฯ อย่าได้เป็นกังวล
สํานักนโยบายการคลัง สํานักงานเศรษฐกิจการคลัง
โทร. 0 2273 9020 ต่อ 3563
รัฐบาลไทย-ข่าวทำเนียบรัฐบาล-พม. ชูภูเก็ตเป็นจังหวัดแรก จัดคิกออฟรณรงค์ “สังคมไทย ห่วงใยคนไร้ที่พึ่ง และคนขอทาน”
วันศุกร์ที่ 23 กุมภาพันธ์ 2561
พม. ชูภูเก็ตเป็นจังหวัดแรก จัดคิกออฟรณรงค์ “สังคมไทย ห่วงใยคนไร้ที่พึ่ง และคนขอทาน”
พม. ชูภูเก็ตเป็นจังหวัดแรก จัดคิกออฟรณรงค์ “สังคมไทย ห่วงใยคนไร้ที่พึ่ง และคนขอทาน”
วันที่ 22 ก.พ.61เวลา 17.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดโครงการรณรงค์ "สังคมไทย ห่วงใยคนไร้ที่พึ่งและ คนขอทาน” เพื่อประชาสัมพันธ์และรณรงค์ในการสร้างความตระหนักรู้ด้านกฎหมาย และแนวทางการดําเนินงาน คนไร้ที่พึ่งและคนขอทาน ให้กับประชาชนและทุกภาคส่วนมีส่วนร่วมในการแก้ไขปัญหาอย่างยั่งยืน ณ หาดป่าตอง จังหวัดภูเก็ต
รัฐบาลโดย พลเอก ประยุทธ์ จันทร์โอชา นายกรัฐมนตรี ได้ให้ความสําคัญกับการขับเคลื่อนงานจัดระเบียบ คนขอทาน เพื่อป้องกันมิให้เด็ก ผู้พิการ ผู้สูงอายุ หรือผู้ที่มีอาการทางจิต ตกเป็นเหยื่อการค้ามนุษย์ อีกทั้ง เป็นการสร้างภาพลักษณ์ที่ดีของประเทศ กระทรวง พม. โดยกรมพัฒนาสังคมและสวัสดิการ (พส.) มีภารกิจหลัก ในการดําเนินงานด้านการคุ้มครองพิทักษ์สิทธิ และการส่งเสริมศักยภาพตามหลักสิทธิมนุษยชน เพื่อมุ่งหวังให้กลุ่มเป้าหมายมีคุณภาพชีวิตที่ดีด้วยความมั่นคงและปลอดภัย ตามพระราชบัญญัติการคุ้มครองคนไร้ที่พึ่ง พ.ศ.2557 และพระราชบัญญัติควบคุมการขอทาน พ.ศ.2559 ซึ่งในปีงบประมาณ 2561 ได้ดําเนินการจัดระเบียบคนไร้ที่พึ่งและคนขอทานทั่วประเทศ โดยพบจํานวนทั้งสิ้น 318 ราย ประกอบด้วย 1) คนไร้ที่พึ่ง จํานวน 145 ราย แบ่งเป็นชาย 101 ราย และหญิง 44 ราย และ 2) คนขอทาน จํานวน 173 ราย แบ่งเป็น ชาย 117 ราย และหญิง 56 ราย โดยมี คนไทย จํานวน 124 ราย และต่างด้าว จํานวน 49 ราย
ทั้งนี้ กระทรวง พม. โดย พส. ได้กําหนดจัดโครงการรณรงค์ "สังคมไทย ห่วงใยคนไร้ที่พึ่งและคนขอทาน” ภายใต้นโยบาย DSDW CANNON 2018 เพื่อประชาสัมพันธ์และรณรงค์ในการสร้างความรู้ความเข้าใจด้านกฎหมายเกี่ยวกับการคุ้มครองกลุ่มเป้าหมายให้กับประชาชนทั่วไป ตลอดจนชาวต่างชาติ โดยดําเนินการที่จังหวัดภูเก็ต เป็นแห่งแรก เนื่องจากจังหวัดภูเก็ตเป็นจังหวัดท่องเที่ยงที่สําคัญของประเทศและมีสถานที่ท่องเที่ยวที่น่าสนใจ จํานวนมาก โดยเฉพาะทางธรรมชาติและศิลปวัฒนธรรม อีกทั้งมีการผสมผสานศิลปวัฒนธรรมดั้งเดิมและเทคโนโลยีสมัยใหม่ เช่น ภูเก็ตแฟนตาซี และการแสดงเปิดหมวก หรือ Street Performance เป็นต้น ซึ่งสามารถดึงดูด นักท่องเที่ยวทั้งชาวไทยและชาวต่างชาติ และสร้างรายได้ให้แก่จังหวัดภูเก็ตและประเทศไทยจํานวนมาก
การจัดงานครั้งนี้ มีกิจกรรมสําคัญที่น่าสนใจ ได้แก่ 1) การประกาศเจตนารมณ์ "คนภูเก็ต ห่วงใย ใส่ใจ คนไร้ที่พึ่งและคนขอทาน” 2) การเดินรณรงค์เพื่อให้ทุกภาคส่วน รวมทั้งนักท่องเที่ยวชาวไทยและชาวต่างประเทศ มีส่วนร่วมในการแก้ไขปัญหาคนไร้ที่พึ่งและการขอทานอย่างยั่งยืน และเพื่อปรับเปลี่ยนทัศนคติการให้ที่ถูกวิธี โดยเปลี่ยนจากการให้เงิน มาเป็นโอกาสในการให้งานทําแก่กลุ่มเป้าหมาย และ 3) การแสดงจากผู้แสดงความสามารถ สภาเด็กและเยาวชน เป็นต้น ทั้งนี้ สําหรับประชาชนและผู้ที่สนใจ สามารถร่วมบริจาคเงินเข้า "กองทุนเพื่อพัฒนา คนไร้ที่พึ่ง คนขอทาน” ผ่านบัญชีธนาคารกรุงไทย เลขที่บัญชี 721-1-17499-4 ซึ่งเงินบริจาคจะนําไปพัฒนา บําบัดฟื้นฟู สนับสนุนการพัฒนาด้านอาชีพและเป็นทุนประกอบอาชีพแก่คนไร้ที่พึ่ง คนขอทาน ให้มีคุณภาพชีวิตที่ดี มีกําลังใจในการดํารงชีวิตในสังคมได้อย่างมีศักดิ์ศรีและคุณค่าความเป็นมนุษย์ ทั้งนี้ หากพบเห็นคนไร้ที่พึ่งและ คนขอทาน หรือผู้ประสบปัญหาทางสังคม สามารถแจ้งศูนย์ช่วยเหลือสังคม โทรสายด่วน 1300 ตลอด 24 ชั่วโมง
รัฐบาลไทย-ข่าวทำเนียบรัฐบาล-ผู้ช่วยรัฐมนตรี ลงพื้นที่ตรวจเยี่ยมชมการดำเนินงานชุมชนบ้านาต้นจั่น จ.สุโขทัย
วันเสาร์ที่ 1 สิงหาคม 2563
ผู้ช่วยรัฐมนตรี ลงพื้นที่ตรวจเยี่ยมชมการดําเนินงานชุมชนบ้านาต้นจั่น จ.สุโขทัย
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ลงพื้นที่ตรวจเยี่ยมชมการดําเนินงานชุมชนบ้านาต้นจั่น จ.สุโขทัย
จังหวัดสุโขทัย : วันนี้ (1 สิงหาคม 2563) เวลา 13.00 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วย นายบรรจง สุกรีฑา ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ลงพื้นที่ตรวจเยี่ยมชมการดําเนินงานชุมชนบ้านาต้นจั่น ดูการสาธิตตุ๊กตาบาร์โหน ชมการสาธิตการทําผ้าหมักโคลน ผ้าด้นมือ ชมศูนย์จําหน่ายสินค้าของชุมชนบ้านนาต้นจั่น อําเภอศรีสัชนาลัย จังหวัดสุโขทัย โดยมีนางเสงี่ยม แสวงลาภ ประธานกลุ่มชุมชนบ้านนาต้นจั่น ให้การต้อนรับ
บ้านนาต้นจั่น เป็นชุมชนที่มีภูมิปัญญาด้านหัตถกรรมที่สืบทอดมาตั้งแต่ครั้งบรรพชนทําให้เกิดกลุ่มอาชีพต่าง ๆ เช่น กลุ่มทอผ้า จักสาน และงานหัตถกรรมจากตอไม้ซึ่งเป็นวัสดุเหลือใช้ในไร่นา นอกจากนี้ยังเป็นชุมชนที่มีศักยภาพด้านทุนทางวัฒนธรรมและภูมิปัญญาที่แปรมาเป็นสินค้ามีชื่อเสียง เช่น ผ้าหมักโคลน โดยโคลนช่วยทําให้ผ้านิ่มซึ่งเป็นที่มาของ “ผ้าหมักโคลน” บ้านนาต้นจั่น นอกจากนี้ยังมีอีกกลุ่มหนึ่งคือ ตุ๊กตาบาโหน งานสร้างสรรค์โดยคุณตาวงค์ เป็นของเล่นจากภูมิปัญญาพื้นบ้านที่ควรค่าแก่การสืบทอดและเก็บสะสม
การเข้าร่วมโครงการหมู่บ้านอุตสาหกรรมสร้างสรรค์ (CIV) ของบ้านนาต้นจั่น เริ่มตั้งแต่ปีงบประมาณ พ.ศ. 2559 โดยกรมส่งเสริมอุตสาหกรรม ดําเนินการสํารวจศักยภาพชุมชนและความต้องการของชุมชนสร้างความรู้ ความเข้าใจกับผู้นําชุมชนเพื่อหาจุดร่วมกันในการสร้างความร่วมมือของผู้ผลิตสินค้าชุมชนและราษฎรทั่วทั้งชุมชน จัดทําแผนพัฒนาหมู่บ้าน พัฒนาสินค้าและบริการเพื่อรองรับการมาเยือนของนักท่องเที่ยวสร้างโอกาสทางการตลาด และสร้างรายได้ให้แก่ชุมชนจากกิจกรรมส่งเสริมการท่องเที่ยวเชิงสร้างสรรค์พร้อมทั้งปรับปรุงภูมิทัศน์และสร้างการรับรู้สินค้าและบริการที่เป็นเอกลักษณ์ของหมู่บ้าน